stanford-oval/wikipedia huggingface dataset:
Oom-Pah-Pah
הערות שוליים

↑  Reviewing the situation: Oliver! and the musical afterlife of Dickens's novels, מתוך אתר dr.lib.unc.edu
מחשבת שווא

| --- | --- |
 תחום:  פסיכיאטריה 
 גורם:  הפרעה דלוזיונלית, פסיכוזה 
 קישורים ומאגרי מידע
 MeSH:  D003702
 סיווגים
 ICD-11:  MB26.0 
 
מַחְשֶׁבֶת שָׁוְא או רַעְיוֹן שָׁוְא (בלועזית: דֵּלוּזְיָה, באנגלית: delusion, בצרפתית: idée délirante) היא סוג של הפרעת חשיבה, ביתר דיוק בתוכן החשיבה, המתבטאת בקיומן של מחשבות מקובעות, שבדרך כלל אין להן אחיזה במציאות ושאי אפשר לשכנע את הלוקה בהן באי-נכונותן על ידי שכנוע הגיוני או הוכחות. למחשבות שווא מקור חולני והן נוצרות תוך כדי מצב פסיכוטי מתוך העולם הפנימי של החולה על ידי מנגנונים כמו דמיון או פירושי שווא. מחשבות שווא מבוססות על פירוש פרטי או פירוש שוא (misinterpretation) של המוח למציאות הסובבת או לחוויה נפשית כלשהי הנקלטות בחושיו של האדם השרוי בסוג של פסיכוזה.
בדרך כלל מחשבות השווא אינן תואמות את הרקע התרבותי או החברתי של האדם הסובל מהן.
מחשבות שווא הן חלק מן "הסימנים החיוביים" של סכיזופרניה אך יכולות להופיע גם בהפרעות פסיכוטיות אחרות.
קיימים מספר סוגים של מחשבות שווא:
מחשבות שווא של רדיפה (פרנויה): האדם משוכנע כי מישהו רוצה ברעתו או מנסה לפגוע בו ובסביבתו. לדוגמה: "אבא מכניס כל ערב רעל אל תוך האוכל שמגיש לי".
פחדי שווא קולקטיביים כמו עלילות דם או עלילות הרעלת הבארות נגד היהודים, ציד המכשפות מסיילם או מגפת הסדקים בשמשות של סיאטל אינם עונים לקריטריון של מחשבות שווא מכיוון שאינם נובעים ממחלה של המאמינים בהם והם תואמים את הרקע התרבותי, הדתי או החברתי של האוכלוסייה באותה תקופה. אולם אמונות קולקטיביות כאלה יכולות לצבוע מחשבות שווא של חולים במצב פסיכוטי.
מחשבות שווא של יחס: מתן משמעות מיוחדת לגירויים נייטרליים. למשל: "הקריין בטלוויזיה פונה אליי", או: "מכונית שנסעה ברחוב אותתה - זהו אות מאלוהים שאני דובר אמת!". ויקטור מיזאן, רוצחה של רחל לוין, לקה בסוג זה של מחשבות שווא, כאשר חשב שמעילה האדום הוא אות מן האל. להבדיל מאנשים אחרים שאינם לוקים במחלה הרואים אותות שונים או סימנים שונים באירועים שמתרחשים, החולים שבהם יעשו מעשים קיצוניים או ידווחו על גירויים משונים.
מחשבות שווא סומאטיות: האדם משוכנע שיש לו בעיה גופנית כלשהי, ולא ניתן לשכנעו בטעותו. לדוגמה מחשבת שווא על טפילים הרוחשים מתחת לעורו. הדבר שונה מחולה היפוכונדריה אשר חושש שמא יש לו בעיה גופנית, אך אינו משוכנע בכך.
מחשבות שווא ארוטומניות: האדם משוכנע שמישהו, בדרך-כלל אישיות מפורסמת, מאוהב בו.
מחשבות שווא של גַדְלות: האדם משוכנע שיש לו יכולות מופלאות ומעל אנשים אחרים, ללא כיסוי במציאות, או הוא משוכנע שיש לו תפקיד מיוחד ללא כיסוי במציאות (למשל: "אני שליח מטעם ראש הממשלה למשא ומתן עם סוריה"). גם סינדרום ירושלים הוא דוגמה למחשבות שווא כאלה.
מחשבות שווא ביזאריות מחשבות שאין להן ראיה מדעית או שלא ניתן לאשש מדעית כמו "אני בן של חייזר", "בגב שלי זוג עיניים. הן מאפשרות לי לראות את המתרחש מאחור מבלי להפנות ראש או להסתובב", "אני שור" וכן המחשבה על "גנבת מחשבות" על ידי מישהו או "החדרת מחשבות" על ידי מישהו, או מחשבות שוא של שליטה - להיות נשלט ומופעל מרחוק על ידי גורם חיצוני.
ראו גם

סטטוס פסיכיאטרי
שלושת המשיחים מאיפסילנטי
לקריאה נוספת

פרופ' אברהם ויצמן, ד"ר מיכאל פוירובסקי, ד"ר ורד טל - סכיזופרניה, פרולוג מוציאים לאור, ראש העין, 1999
Diagnostic and Statistical Manual of Mental Disorders Fifth Edition DSM-5, American Psychiatric Publishing, Washington DC, London, England 2013
1974 ,Max Hamilton (ed) - Fish's Clinical Psychopathology Revised Reprint, Wright, Bristol
, Serge Triboulet, Mazda Shahidi - Nouveau Précis de Sémiologie des troubles psychiques, Heures de, France, Paris 2005
הערות שוליים

1 2  DSM-5 הפרק "הספקטרום הסכיזופרני והפרעות פסיכוטיות אחרות" עמ' 86
1 2  א.ויצמן, מ.פוירובסקי, ורד טל 1999, עמ' 13
1 2  Max Hamilton עמ' 39
↑  2005 ,Triboulet, M. Shahidi עמ' 21
↑  Max Hamilton עמ' 40
↑  DSM 5 עמ' 87
| --- | --- |
בקרת זהויות :  NLI: 987007529830705171  LCCN: sh87005620  NDL: 00567863 
ערך זה הוא קצרמרבנושא פסיכולוגיה. אתם מוזמנים לתרום לוויקיפדיה ו.
אית'ן קצברג

אית'ן קצברג (באנגלית: Ethan Katzberg; נולד ב-5 באפריל 2002) הוא אתלט קנדי בענף יידוי פטיש.
ביוגרפיה

קצברג נולד וגדל בקנדה.
ביוגרפיה > 2022

במשחקי חבר העמים הבריטי שנערכו באוגוסט בברמינגהאם שבממלכה המאוחדת זכה קצברג במדליית כסף בשיא אישי חדש של 76.36 מטר.
ביוגרפיה > 2023 > אלוף קנדה

באליפות קנדה שנערכה ביולי זכה קצברג במדליית זהב בשיא אישי חדש של 78.73 מטר.
ביוגרפיה > 2023 > אלוף העולם

באליפות העולם שנערכה באוגוסט בבודפשט שבהונגריה קבע קצברג שיא לאומי חדש של 81.18 מטר בשלב המוקדמות. בגמר זכה במדליית זהב בשיא לאומי חדש של 81.25 מטר, לפני וויצ'ך נוביצקי מפולין (81.02 מטר) ובנצה האלאס מהונגריה (80.82 מטר).
ביוגרפיה > 2024 > אלוף אולימפי

באולימפיאדת פריז שנערכה ב-4 באוגוסט 2024 זכה במדליית זהב בתוצאה של 84.12 מטר, לפני בנצה האלאס (79.97 מטר) ומיכאילו קוחאן מאוקראינה (79.39 מטר). קצברג נבחר, יחד עם השחיינית סאמר מקינטוש, לשאת את דגל קנדה בטקס הסיום של אולימפיאדת פריז 2024.
שיאים אישיים

יידוי פטיש: 84.38 מטר (2024), שיא קנדה
הערות שוליים

↑  Summer McIntosh, Ethan Katzberg chosen as Canada's flag-bearers for Paris Olympics closing ceremony, CBC.ca, 11 August 2024
| --- | --- |
בקרת זהויות :  World Athletics: 14809348
מיקי קם

| --- | --- |

מיקי קם ב-2013
 לידה:  17 ביוני 1955 (בת 69) מְנָרָה, ישראל 
 סוגה מועדפת:  קומדיה, דרמה, ילדים
 מדינה:  ישראל ישראל
 תקופת הפעילות:  מ-1973
 בן או בת זוג:  יהודה עדר 
 צאצאים:  אלון עדר 
 מספר צאצאים:  2 
 פרסים והוקרה:  פרס התיאטרון הישראלי לשחקנית המשנה הטובה ביותר במחזמר "בילי שוורץ" (2015)  פרס האקדמיה לטלוויזיה לשחקנית המשנה הטובה ביותר בדרמה ("שטיסל", 2020)  פרס אמ"י למפעל חיים (2022)
 פרופיל ב-IMDb
 
מיכל (מיקי) קם (נולדה ב-17 ביוני 1955) היא שחקנית תיאטרון, טלוויזיה וקולנוע, כוכבת ילדים, קומיקאית, סטנדאפיסטית, מדבבת וזמרת ישראלית.
ביוגרפיה

מיקי קם נולדה בקיבוץ מנרה לאהובה ומני קם כבת בכורה מתוך ארבעה ילדים, וגדלה בתל אביב. מגיל 15 עד הצבא למדה בפנימייה החקלאית "הכפר הירוק".
בשנים 1973–1974 שירתה בלהקת הנח"ל כזמרת, בתוכניתה "סיפורה של להקה" (1974), שם פגשה את בעלה לעתיד יהודה עדר, שהיה גיטריסט בלהקה.
פרסומה הראשון היה בשנת 1976, בגיל 21, כאשר הנחתה את "חגיגת הזמר העברי", שנערכה במקום פסטיבל הזמר והפזמון המסורתי במוצאי יום העצמאות. לאחר שירותה הצבאי הופיעה בהרכבי בידור שונים ובהצגות תיאטרון.
קם שיחקה בהצגות תיאטרון הבימה: "תל אביב הקטנה", "הלילה השנים עשר", "מלך מרוקאי", "תמול שלשום", בית המלאכה", "מעגל הגיר הקווקזי", "קברט" (סאלי בולס), ו"שחק אותה סם". מאוחר יותר הצטרפה ללהקת שחקני תיאטרון חיפה ושיחקה בהצגות "גטו", "משפחת ישראלי" ומשנת 2013 במחזמר "בילי שוורץ" (בתפקיד מלכה שוורץ), תפקיד עליו זכתה בפרס התיאטרון הישראלי לשנת 2015 בקטגוריית שחקנית המשנה הטובה ביותר.
בנוסף שיחקה קם באחת מהפקות המחזמר "שלמה המלך ושלמי הסנדלר" בתפקיד נופרית לצידם של יונה עטרי ואילי גורליצקי. ההפקה עלתה בפארק הירקון, היכל התרבות ובנייני האומה, על ידי תיאטרון "לילך".
בתיאטרון הקאמרי שיחקה ב"יומן חוף ברייטון" (בתפקיד קייט), "עקר בית" מאת ענת גוב (בתפקיד גליה) ו"כנר על הגג" (בתפקיד גולדה). בתיאטרון החאן שיחקה בהצגה "מיס ישראל" שכתב אפרים סידון בתפקיד צחי רווה, מנחה התחרות ובתיאטרון באר שבע בהצגות "הזכייה הגדולה" ו"אדונן של שתי משרתות". בשנת 2011 היא חזרה ושיחקה במחזמר "קברט" בהפקה חדשה של תיאטרון הקאמרי, הפעם בתפקיד הגברת שניידר
בשנת 2016 חזרה קם לתיאטרון הבימה, והחלה לגלם את מאדאם ת'נרארדייה במחזמר "עלובי החיים" (לסירוגין עם חנה לסלאו) ואת אמו של ארנולד (לסירוגין עם רבקה מיכאלי) במחזה "סיפור אהבה בשלושה פרקים" מאת הארווי פירסטיין.
בין השנים 2018- 2019 גילמה את דמותה של חנקה במחזמר "מיקה שלי" המבוסס על שיריו של יאיר רוזנבלום, בתיאטרון הבימה.
בשנת 2019 מגלמת את דמותה של הרכילאית הדה הופר במחזמר "צ'פלין" של תיאטרון תל אביב בשיתוף עם תיאטרון חיפה, את מיס האניגן מנהלת בית היתומות במחזמר "אנני" של תיאטרון תל אביב (חנוכה 2019) את דמותה של דונה שרידן במחזמר "מאמא מיה!" בתיאטרון הבימה, ואת דמותה של שוש במחזמר "השנה היפה בחיי" בתיאטרון הבימה ובתיאטרון חיפה.
ביוגרפיה > מופעי בידור וזמר

קם השתתפה במופעי הבידור "כחול לבן בצבעים" ו"הערב מחזבל" בשנות השמונים. ב-1995 העלתה מופע יחיד בשם "מיקי קם וזהו" וב-1999 העלתה מופע יחיד נוסף בשם "מיקי קם ועכשיו". ב-2008 העלתה תוכנית יחיד שלישית בשם "מיקי קם-רגל פה רגל שם". בשנת 2014 העלתה קם את תוכנית היחיד הרביעית שלה, בשם "מיקי.COM" .
באפריל 1987 השתתפה בקדם אירוויזיון עם השיר "קזינו עולמי", שהגיע למקום השלישי. בשנת 2007 שרה את שיר הנושא בסרט הקומי "המוסד הסגור". כמו כן השתתפה כזמרת במופעי מחווה רבים ליוצרי הזמר העברי. בין היתר שרה את "הטיול הגדול" בתוכנית לכבודה של נעמי שמר, את "זכריה בן עזרא" בערב לכבוד יעקב אורלנד, את הטנגו "שחרחורת" (שאותו גם רקדה) במופע לזכר יפה ירקוני ואת "שיר הקטר" במופע לזכרו של אריק לביא.
בשנת 2013 הוציאה את אלבומה הראשון "זמן הוא נצח" בהפקתו המוזיקלית של בעלה, יהודה עדר, ובו טקסטים של פזמונאים כדוגמת מאיר אריאל ושמרית אור.
ביוגרפיה > בקולנוע ובטלוויזיה

קם שיחקה בסרטים הישראליים: "גבעת חלפון אינה עונה" (שפרה חסון), "סרט וארוחת בוקר" (ציפי), "בלוז לחופש הגדול" (עדה המזכירה), "לילסדה" (דורונה), "גיבורים קטנים" (רוחמה) ו"שושנה חלוץ מרכזי" (אמו הצרפתייה של עמי).
ב-1986 שיחקה בתוכנית "זהו זה!" בתפקיד בורגול בפרק "סרט ערבי", אחד הפרקים האהובים והזכורים ביותר בתוכנית שזכה למעמד קאלט. ב-1988 השתתפה בתוכנית נוספת של "זהו זה!" בתפקיד שלווה, מורה רוחנית ומנהיגת כת ה"מהו מיהו".
בשנת 1992 ובשנת 1996 הופיעה קם במערכונים בתחרות הקדם אירוויזיון.
בשנת 1998 השתתפה קם במופע "פעמוני היובל".
בשנים 2005-2006 שיחקה בסדרת הנוער "השמיניה" בתפקיד רוחלה קשתי נועם.
ב-2005 הופיעה בתפקיד אורח בדרמה היומית "השיר שלנו" כמנהלת בית הכלא.
בשנת 2007 השתתפה בעונה השלישית של תוכנית המציאות "רוקדים עם כוכבים" בערוץ 2 והגיעה לגמר וזכתה במקום השלישי. יכולת הריקוד שלה בגיל 52 עוררה התרשמות רבה (קם אף קראה לתוכנית היחיד שלה "רגל פה רגל שם" כרמז לשפגאט שביצעה בתוכנית).
בשנת 2008 שיחקה בסדרת הדרמה "עד החתונה" ובטלנובלה "בובות".
בשנת 2011 הופיעה קם בתפקיד רותי ב"בנות הזהב".
בין ינואר 2014 לאפריל 2015 הגישה יחד עם בעלה, יהודה עדר, את תוכנית הרדיו "ציפורי לילה" בגלי צה"ל.
בשנת 2015 גילמה את ג'יטה אמו של שמוליק (פיני קידרון) בסדרה הקומית "פרודים" ששודרה בערוץ 2.
ב-2016 הופיעה בתפקיד ראשי בסרטו של טומי לנג "הולכת שבעה".
בפברואר 2017 החלה לשחק בעונתה השנייה של הקומדיה "לה פמיליה" בערוץ 10, בתפקיד אימה של רותם אבוהב. באותה שנה שיחקה בסרטו של רועי פלורנטין "ואז היא הגיעה" וכן בתפקיד הראשי בסרטו של טומי לנג "הולכת שבעה". באותה שנה הופיעה בסדרה "ילדי בית העץ" וכיכבה ביחד עם בנה המוזיקאי אלון עדר, בקליפ לסינגל המצליח "שיר לאמא" שלו ושל הרכבו, אותו צילמה וביימה זוגתו של עדר, שני, על פני תקופה של כשנה.
בשנים 2018-2019 גילמה את ורה בסדרה הקומית "סברי מרנן" ששודרה בערוץ קשת 12.
ב-2019 הצטלמה ל"סאבלט", סרטם של איתי סגל ואיתן פוקס.
משנת 2020 מגלמת בסדרה שטיסל את נחמה ארוסתו של יששכר ומושא התעניינותם של שולעם ונוחם. על תפקיד זה זכתה בפרס האקדמיה הישראלית לטלוויזיה בקטגוריית שחקנית המשנה הטובה ביותר בסדרת דרמה.
בשנת 2021 השתתפה בתוכנית "המרדף" בספיישל יום העצמאות והשתתפה בסרטו הקצר של ניר יוסף "הוא גדול".
ביוגרפיה > כשחקנית ומדבבת לילדים

קם הופיעה בסדרות הטלוויזיה לילדים "רחוב סומסום", "סיפורי גן חיות", "מסיבת גן" ו"השמיניה", וכן השתתפה בשתי קלטות וידאו לילדים: "אצלנו בפסנתר" ב-1993 (שירי הילדים של נעמי שמר) לצד נעמי שמר, משה בקר, חיים צינוביץ רינת גבאי ו"בוא אלי פרפר נחמד" ב-1995 (שירי הילדים של פניה ברגשטיין) לצד אביגיל אריאלי ואיתי שגב.
בשנת 1989 השתתפה בדיבוב העברי של הסרט "אוליבר וחבורתו" של דיסני.
בשנים 2001, וב-2002 הופיעה במחזמר לילדים "עמי ותמי" בתפקיד המכשפה, ב-2004, הופיעה במחזמר לילדים "האסופית" בתפקיד מרילה, ב-2005, במחזמר לילדים "בילבי" בתפקיד גברת פריסיליוס, ב-2008 גילמה את מלכת הלבבות במחזמר "עליסה בארץ הפלאות", ב-2010, גילמה את אורסולה במחזמר "בת הים הקטנה" וב-2011, השתתפה במחזמר "שכחו אותי בבית". בשנת 2013, השתתפה בסדרה הילדים "חיפזון וזהירון" בתפקיד מרתה, ובשנת 2014, השתתפה בהצגה "101 כלבים דלמטים" בה גילמה את שרה האומנת. בשנת 2015, השתתפה בהצגה "נסיך מצרים". ב-2017 הופיעה קם בפסטיגל לצד כוכבים רבים בתפקיד אפרכסת שטרודל ובמחזמר "הברווזון המכוער". ב-2018, החלה להופיע בסיטקום הנוער "טרנינג" בערוץ KidZ לצד גאיה גור אריה ונאיה פדרמן.
בשנת 2023 שיחקה בסדרה "גיבורי החודש" ששודרה בערוץ הופ! לצד גיל וסרמן.
היא השתתפה גם בדיבוב של סדרות וסרטי אנימציה לילדים. ביניהם, "בארץ הקטקטים" (טיפטיפון), "קיד וידאו" (חיקולית), "סוד הממלכה הקסומה" (המלכה יוברטה), "ממלכת עכברי השן" (המלכה אליסה), "אנסטסיה" (סופי), "פיף ותלתול" (תלתול), "הזרבובים", "עמיקו וחבריו" (עמיקו), "המעופפים הנועזים" (בר), "אוטובוס הקסמים" (גברת פריזל), "ספיידרוומן", "בילבי: הסרט" (גברת פריסיליוס) ו"ילד בא מאהבה", שם בנוסף לדיבוב גם שרה את שיר הנושא. בשנת 2021 חזרה לדבב בסרט "נשמה" בו דיבבה את ליבה גרנדר, ובסרט "אנקאנטו" בו דיבבה את אבואלה מדריגל.
בשנת 2020 חזרה לגלם את אפרכסת שטרודל, דמותה מסטורי של פסטיגל, ב"MY FESTIGAL", פסטיגל מהבית (עקב מגפת הקורונה). עוד באותה שנה, חידשה את השיר "יכול להיות שזה נגמר" במסגרת פרויקט צו השעה של קרן נכט, ביחד עם חברותיה לסדרה "בנות הזהב" (חנה לסלאו, תיקי דיין ורבקה מיכאלי) ובניהולו האמנותי של בעלה.
חיים אישיים

קם נשואה למוזיקאי יהודה עדר. יש להם שני בנים: המוזיקאי אלון עדר והשחקן נדב עדר, וכן נכדים.
מתגוררת בתל אביב.
הערות שוליים

↑  בר זגה, בר זגה, אחרי 45 שנים יחד: מיקי קם הציעה נישואים לבעלה יהודה עדר, במדור "פנאי פלוס" באתר ynet‏, 10 ביולי 2021
↑  שגיא בן נון‏, הזוכים הגדולים בפרסי התיאטרון 2016: "בילי שוורץ" ו"רומיאו ויוליה", באתר וואלה, 20 במאי 2016
יעקב בר-און, ‏מהפך בפרסי התיאטרון: לראשונה יותר זכיות לתיאטראות הפריפריה מל"הבימה" ו"הקאמרי", באתר מעריב אונליין, 20 במאי 2016
↑  מרב יודילוביץ', "קברט" חוזר לבמה: "לא רק מבדר, גם משמעותי", באתר ynet, 11 בספטמבר 2011
| 0 | 1 | 2 |
| --- | --- | --- |
| הקודם: | פרס האקדמיה לטלוויזיה לשחקנית משנה בסדרת דרמה  2020: מיקי קם (שטיסל) | הבא: 2021: עירית קפלן (מלכת היופי של ירושלים) |
| --- | --- |
בקרת זהויות :  NLI: 987007285368905171  ISNI: 0000 0004 0312 894X  LCCN: n2019018009  MusicBrainz: 70851287-7193-41a4-b15c-f6e04eaad276  VIAF: 299479537   WorldCat (עם VIAF): 299479537
מנהרה

ערך זה עוסק במעבר תת-קרקעי מעשה ידי אדם. אם התכוונתם למשמעות אחרת, ראו .
מנהרה לתנועת מכוניות בהמבורג, גרמניה
מנהרת רכבת במזרח המידלנדס, אנגליה
"האור בקצה המנהרה"
מִנְהָרָה היא מעבר תת-קרקעי מלאכותי שמחבר בין שני מקומות ומאפשר גישה מאחד לאחר.
מנהרות משמשות למטרות שונות, כגון:
תנועה של מכוניות, רכבות או הולכי רגל.
תנועה של סירות וכלי שיט.
הולכת מים.
העברה של כבלי תקשורת וכבלי חשמל (מנהרות תשתיות).
מעבר של בעלי חיים, כך שיוכלו לעקוף מכשול מעשה ידי אדם שהונח באזור המחיה שלהם ועלול להביא להכחדתם.
יצירת מנהרה

מנהרות נחפרות בסוגים שונים של אדמה, החל מאדמת חול רכה וכלה בסלע קשה. בהתאם לסוג האדמה נקבעת שיטת החפירה. מקובלות שתי שיטות עיקריות לבניית מנהרות: חציבה ו"חפירה וכיסוי" (Cut & Cover). בשיטת החציבה קודחים את תוואי המנהרה בקידוח אופקי בקרקע. שיטה זו דורשת שהמנהרה תהיה עמוקה מספיק ושהיא תיקדח בסלע יציב. בשיטת החפירה וכיסוי נחפרת תעלה בקרקע ולאחר מכן נבנה מעל התעלה קירוי בטון. שיטה זו מתאימה למנהרות בעומקים רדודים בעיקר לכבישים ותשתיות.
חפירת מנהרה היא פרויקט רחב היקף של הנדסה אזרחית, שעלותו נמדדת לעיתים בעשרות ואף מאות מיליוני דולרים. תכנון וביצוע של מנהרה ארוכה נמשכים שנים רבות.
מניעים לחפירת מנהרה

מנהרה חוסכת במשאבי קרקע באזורים עירוניים צפופים ובעיקר לנוכח העובדה ששימושי תחבורה מחייבים הקצאה של רצועות למרווחים (קווי בנין), תעלות ניקוז לצד הדרך ועוד.
מנהרה מאפשרת עקיפת תואי שאינו נוח למעבר או מכשול כגון הר.
חציית כבישים על ידי בני אדם מתחת לפני הקרקע.
מאפשרת מעבר דרך מכשול מים, כתחליף להקמת גשר מעל למכשול זה.
שימושים:
רכבת תחתית מבוססת כולה על רשת של מנהרות, הנחפרות מתחת לעיר שבה פועלות הרכבת, כך שתנועת הרכבת לא תפריע לשימושים העל קרקעיים והם לא יפריעו לה.
העברת תשתיות כגון קווי חשמל, מים, תקשורת וביוב בלי פגיעה ושיבוש מעל פני הקרקע.
לוחמת מנהרות: מנהרה מחברת באופן מוגן מתקנים צבאיים, כך שהתנועה ביניהם לא תהיה חשופה להתקפות אויב (בקו מאז'ינו, למשל, היו מעל ל-100 ק"מ של מנהרות). מנהרה החודרת באופן סמוי מעבר לקווי האויב מאפשרת את תקיפתו בהפתעה (למשל: מנהרות לחימה ברצועת עזה).
מנהרות משמשות אסירים לשם הימלטות מכלאם (ראו, למשל, הבריחות ממחנות המעצר באפריקה).
מנהרת הברחה להתחמקות ממגבלות ומפיקוח על מעבר סחורות ובני אדם
מנהרות בעולם

המנהרה הפעילה הארוכה בעולם היא מנהרת בסיס הגוטהארד שבשווייץ. היא משמשת רכבת מהירה ואורכה כ-57 קילומטר.
השנייה באורכה היא מנהרת סייקן ביפן שאורכה 53 קילומטר. היא משמשת מסילת רכבת המקשרת בין שני איים במדינה. מנהרת רכבת ארוכה נוספת היא מנהרת התעלה שאורכה מגיע ל-50 קילומטר.
מנהרת אייקסונד היא המנהרה התת-ימית העמוקה בעולם. היא מגיעה לעומק של 287 - מטר.
מנהרות בישראל > מנהרות היסטוריות

במשך שנים הייתה מדינת ישראל דלה יחסית במנהרות, ומספר פרויקטים מרכזיים המצריכים חפירתן של מנהרות נמצאו שנים רבות בשלב התכנון. בתחילת המאה ה-20 הוקמו מנהרות במסגרת מסילות הרכבת העות'מאניות: מנהרת רמין בשומרון (מסילת חיפה - שכם), מנהרה אל-חמה בערוץ הירמוך (מסילת חיפה - דמשק "החיג'אזית") ומנהרת הרכבת בראש הנקרה (מסילת חיפה - ביירות)
בשנות ה-90 של המאה ה-20 החלה תנופת בנייה הכוללת מנהרות ברחבי הארץ - הראשונות שבהן בכביש המנהרות: ירושלים – גוש עציון.
מנהרות בישראל > מנהרות בביצוע

מערכת להסעת המונים במטרופולין תל אביב. (הקו האדום, הקו הירוק)
הקו הכחול של הרכבת הקלה בירושלים, מנהרה באורך 1.2 ק"מ מאזור רחוב שטראוס עד שדרות גולדה מאיר.
מנהרת רכבת בקו הרכבת המקביל לכביש 431 מראשון לציון למודיעין
מנהרות בישראל > מנהרות מתוכננות

מסילת הרכבת כרמיאל - קריית שמונה אמורה לכלול מנהרה ארוכה מתחת הרי מירון שתחבר בין צומת חנניה לראש פינה
מסילת הרכבת לאילת תכלול 5 מנהרות באורך כולל של 9.5 ק"מ, ביניהן מנהרה ארוכה שתחילתה באזור ממשית וסופה בערבה
התוואי של תעלת הימים כולל גם מנהרות, למעבר מתחת להרים.
ראו גם

מכונה לכריית מנהרות
הערות שוליים

↑  57 ק"מ מתחת לאלפים: הושלמה כריית המנהרה הארוכה ביותר בעולם, באתר TheMarker‏, 15 באוקטובר 2010
| --- | --- |
בקרת זהויות :  NLI: 987007555903205171  BNE: XX527169  BnF: cb119754118 (data)  GND: 4061212-0  LCCN: sh85138674  NDL: 00573279  NKC: ph126790 
המנהרה המובילה לאולם משאבות המים מהכנרת באתר ספיר של המוביל הארצי
מנהרת רמין
מנהרת אכסאל על שם יצחק הרשקוביץ מתחת להר הקפיצה (הר קדומים) בקטע כביש 60 בין צומת אכסאל לבין 'צומת המוסכים' בנצרת
פשיינט רייט

| --- | --- |

 לידה:  1725 אויסטר ביי, ארצות הברית 
 פטירה:  23 במרץ 1786 (בגיל 61 בערך) לונדון, ממלכת בריטניה הגדולה 
 תחום יצירה:  פיסול 
 צאצאים:  Phoebe Hoppner, ג'וזף רייט 
 
פשיינט רייט (באנגלית: Patience Wright‏; 1725 – 23 במרץ 1786) הייתה פסלת של דמויות משעווה, והפסלת המוכרת הראשונה ילידת אמריקה.
ראשית החיים

פשיינט רייט נולדה באויסטר ביי, ניו יורק, למשפחת חוואים קווקרים עם תזונה צמחונית. המשפחה עברה לבורדטאון, ניו ג'רזי כשפשיינט הייתה בת ארבע. בגיל 16 היא עזבה את בית המשפחה ועברה להתגורר בפילדלפיה, שם בשנת 1748 התחתנה עם ג'וזף רייט, שהיה מבוגר ממנה בשנים רבות. לעיתים קרובות היא שעשעה את עצמה ואת ילדיה על ידי יציקת פנים מבצק לחם ומשעווה.
כשבעלה של רייט נפטר בשנת 1769, היא הייתה בהריון עם ילד רביעי והייתה זקוקה לדרך לפרנס את המשפחה. בעבודה עם אחותה רייצ'ל וולס, שהייתה אלמנה, היא הפכה את התחביב שלה לעיסוק במשרה מלאה. האחיות הקימו עסק לדיוקנאות בשעווה כהה, צורת אמנות פופולרית באמריקה הקולוניאלית. בשנת 1770 הן הצליחו מספיק כדי לפתוח סדנאת עבודות שעווה בניו יורק ולערוך סיורים עם עבודתן בפילדלפיה וצ'ארלסטון.
הדיוקנאות של רייט היו דמויות בגודל טבעי או גודל חזה עם בגדים אמיתיים ועיני זכוכית. הן עוצבו כמו בחיים ונחשבו לאמיתיות מאוד. לעיתים קרובות הן המחישו את הפעילויות שהאדם המתואר עשוי לבצע בחייו.
לאחר שרבים מפסליה נהרסו בשריפה ביוני 1771, רייט עברה להתגורר בלונדון, אנגליה. דרך מערכת יחסים עם ג'יין אחותו של בנג'מין פרנקלין, היא נכנסה לחברה הלונדונית. רייט התיישבה בווסט אנד והקימה תצוגה פופולרית של דמויות היסטוריות ודמויות שעווה מפורסמות. היא זכתה לכבוד בהזמנה להופיע לפני המלך ג'ורג' השלישי, והמשיכה לפסל אנשים אחרים מבני המלוכה והאצולה הבריטית. רייט אמנם תועדה כיוצרת לפחות חמישים וחמש יצירות, אך רק דמות אחת באורך מלא של לורד צ'את'ם (ויליאם פיט) קיימת.
מוניטין ציבורי

פשיינט רייט נודעה בחברה הלונדונית בזכות נימוסים אמריקאים כפריים, שהיו מקור לשערוריות. היא נעלה נעלי עץ, נישקה את בני שני המינים ובאופן כללי לא קיימה את כללי הנימוס של אותם ימים, של מישהו ממעמדה או מינה. שמועה אחת קבעה שהיא אפילו קראה למלך ולמלכה בשמם הפרטי, תוך הפרת התנהגות מקוממת.
הטכניקה של רייט לפיסול שעווה תרמה לתפיסה פומבית זו של דמותה. היא השתמשה בחום הגוף כדי לשמור על השעווה בטמפרטורה בה היא יכולה לעצב אותה, ועיצבה אותה מתחת לסינר בצורה מרמזת, מה שערער את הצופים ואף זכה בפרודיה בעיתונות. המדיום עצמו היה סוג של "אמנות ירודה" בהשוואה לפיסול בברונזה או באבן.
רייט אולי השתמש בדמותה הציבורית הלא שגרתית, כדרך להניע עסקים לעבודות השעווה שלה, תוך שימוש נוח בסיקור העיתונים כדי לקבל פרסום על יצירותיה.
פעילויות מלחמת העצמאות

מספרים כי רייט עבדה כמרגלת במהלך המהפכה האמריקאית, והעבירה מידע למושבות בתוך דמויות השעווה שלה. ידוע שהיא התכתבה עם בנג'מין פרנקלין במהלך המלחמה, תוך שהיא שולחת מכתבים המדווחים על בריאותו של בנו הבלתי לגיטימי, ויליאם, ותומכת באסירי מלחמה. היא גם כתבה מכתבים לג'ון דיקינסון שתיארו את הכנות הצבא הבריטי באנגליה.
בסופו של דבר סר חינה של רייט מהמלוכה כתוצאה מתמיכתה הגלויה בעניין העצמאות הקולוניאלית, במיוחד לאחר שלפי הדיווחים גערה במלך ובמלכה לאחר הקרבות בלקסינגטון וקונקורד. היא הייתה פטריוטית גלויה, והקימה קרן לתמיכה בשבויי מלחמה אמריקאיים שהוחזקו בבריטניה. קבוצה של פעילים פרו-אמריקאים, ביניהם לורד ג'ורג' גורדון, בנג'מין ווסט ואנתוני פסקווין, נפגשה בסדנתה בלונדון כדי לדון בעניינם.
רייט עברה לפריז בשנת 1780, שם עיצבה את דיוקנו של בנג'מין פרנקלין.
לאחר המלחמה

רייט חזרה לאנגליה בשנת 1782 והתיישבה עם בתה פיבי וחתנה, הצייר ג'ון הופנר, בביתם ברחוב צ'ארלס בכיכר סנט ג'יימס. בשנת 1785 היא החליטה לחזור לניו ג'רזי. עם זאת, תוך כדי הכנות לנסיעה היא נפלה ושברה את רגלה.
פשיינט רייט נפטרה כעבור שבוע, ב־23 במרץ 1786. אחותה רייצ'ל ניסתה לקבל סיוע כספי עבור הוצאות הקבורה שלה, הן מאזרחים אמריקאים בולטים והן מהקונגרס האמריקאי, אך לא הצליחה.
רייט נקברה בלונדון. מקום קבורתה אינו ידוע.
רייט אמנם השיג את הסכמתו של ג'ורג' וושינגטון לשבת מולה לפסל את דיוקנו, אך היא מתה לפני שהספיקה לפסל אותו. בקשה דומה נשלחה לתומאס ג'פרסון.
עבודות נבחרות

השבריריות של המדיום שלה גרמה לכך שמעט מיצירותיה של רייט שרדו. דמות באורך מלא של ויליאם פיט, שהופקה לאחר מותו של האציל, עדיין עומדת במוזיאון מנזר וסטמינסטר. מיוחס לה פרופיל תבליט של האדמירל ריצ'רד האו באוסף מוזיאון ניוארק.
רייט עשתה גם פסלים של ראש הממשלה ויליאם פיט, לורד ליטלטון, תומאס פן וצ'ארלס ג'יימס פוקס. הפטרונים של רייט כללו את ויליאם פיט, בנג'מין פרנקלין, דבּורה סמפסון, ומלך ומלכת אנגליה.
מורשת

בנה של רייט, ג'וזף רייט (1756–1793) היה צייר פורטרטים ידוע. בתה פיבי התחתנה עם הצייר הבריטי ג'ון הופנר; בנם, הנרי פרקינס הופנר, המשיך להיות קצין חיל הים המלכותי וחוקר הארקטי.
הערות שוליים

1 2  The Madame Tussaud of the American Colonies Was A Founding Fathers Stalker, Smithsonian.com Weekly Newsletter (29 December 2013)
↑  Bullion, J. L. (1978). "Review of Patience Wright: American Artist and Spy in George III's London". The William and Mary Quarterly. 35 (3): 584–586.
↑  Patience Wright | American artist, Encyclopedia Britannica (באנגלית)
| --- | --- |
בקרת זהויות :  NLI: 987007269959405171  ISNI: 0000 0000 7894 9006  LCCN: n2002068355  SNAC: w61n8shz  ULAN: 500080249  VIAF: 68290409   WorldCat (עם VIAF): 68290409 
פשיינט רייט, דמותו של ויליאם פיט, שעווה, 1779
גביע העולם בכדורגל עד גיל 20 - 2023

| --- | --- |

 מארחת:  ארגנטינה ארגנטינה
 תקופת התחרות:  20 במאי 2023 – 11 ביוני 2023 (23 ימים)
 מספר משתתפות:  24
 הזוכה:   אורוגוואי
 מספר משחקים:  52
 מספר שערים:  154 (2.96 בממוצע למשחק)
 מספר צופים:  692,084 (13,309 בממוצע למשחק)
 מלך השערים:  איטליה צ'זארה קזאדיי (7 שערים)
 השחקן המצטיין:  איטליה צ'זארה קזאדיי
 → פולין 20192025 ←
גביע העולם בכדורגל עד גיל 20 לשנת 2023 (באנגלית: 2023 FIFA U-20 World Cup), המכונה גם "מונדיאליטו 2023", היה הטורניר ה-23 של גביע העולם בכדורגל עד גיל 20, אשר נערך על-ידי פדרציית הכדורגל הבינלאומית, פיפ"א. התחרות התקיימה בין התאריכים 20 במאי עד 11 ביוני 2023 בארגנטינה.
נבחרת אורוגוואי זכתה בתואר לאחר שגברה בגמר על נבחרת איטליה. נבחרת ישראל סיימה את האליפות במקום השלישי.
בחירת המארחת

בשנת 2019 הוגשו חמש הצעות לאירוח הטורניר של 2021. ב-24 באוקטובר 2019 הוכרזה אינדונזיה כזוכה במכרז האירוח. בעקבות מגפת הקורונה, לא התקיים הטורניר בשנת 2021, ולכן נדחה האירוח של אינדונזיה לתחרות של שנת 2023.
סירובה של אינדונזיה, כמדינה מוסלמית פרו-פלסטינית להבטיח את ביטחונה של נבחרת ישראל, בנוסף לבקשה של ההתאחדות האינדונזית שלא לארח את הבית שבו משחקת נבחרת ישראל, וכן הפגנות המחאה המתמשכות של האינדונזים נגד השתתפותה של נבחרת ישראל בתחרות, הביאו לכך שבסופו של דבר נשללה מאינדונזיה הזכות לארח את הטורניר. לבסוף, החליטה פיפ"א שהטורניר ייערך בארגנטינה.
בחירת המארחת > מדינות משתתפות

בסך הכל, 24 נבחרות ממדינות שונות השתתפו בשלבי הבתים של הטורניר (כולל נבחרתה של ארגנטינה, המארחת).
רוסיה הורחקה מהשתתפות בטורניר, עקב הפלישה הרוסית לאוקראינה שהחלה כשנה לפני כן.
זהו הטורניר הראשון בכדורגל עד גיל 20 שהעפילו אליו הנבחרת של הרפובליקה הדומיניקנית וישראל.